Краіны паводле выйграных медалёў      краіны, якія выйгралі хаця б адзін медаль      краіны, якія не выйгралі ні аднаго медаля
Срэбныя медалі былі падараваны пераможцам кожнага спаборніцтва Летніх Алімпійскіх гульняў 1896 года ў Афінах, Грэцыя

Гэта старонка — інфармацыйны спіс.
**Медальны залік Летніх Алімпійскіх гульняў 1896** — рэйтынг каманд-удзельніц, складзены Міжнародным алімпійскім камітэтам, паводле колькасці медалёў, выйграных на Летніх Алімпійскіх гульнях 1896 года — першых Алімпійскіх гульнях у сучаснай эры — якія праводзіліся ў Афінах, Грэцыя, з 6 па 15 красавіка 1896. Усяго 241 спартсмен з 14 краін-удзельніц прымаў удзел у 43 спаборніцтвах па 9 відах спорту на гэтых гульнях.

Дзесяць з чатырнаццаці краін-удзельніц зарабілі медалі, у дадатак да трох медалёў, якія зарабілі змешаныя каманды, г.зн. каманды з спартсменаў з некалькіх краін. Каманда Злучаных Штатаў Амерыкі атрымала найбольшую колькасць залатых медалёў (11), а каманда Грэцыі, якая прымала Алімпійскія гульні, атрымала найбольшую колькасць медалёў у цэлым, а таксама найбольшую колькасць срэбных (17) і бронзавых (19) медалёў і на адзін залаты медаль менш, чым ЗША.

У пачатку Алімпійскіх гульняў у некалькіх камандных спаборніцтвах удзельнічалі спартсмены з розных краін. Заднім лікам МАК стварыў тэрмін «Змешаная каманда» (з кодам краіны ZZX) для абазначэння гэтых груп спартсменаў. Некаторыя спартсмены заваявалі медалі і ў індывідуальных спаборніцтвах і ў складзе змешаных каманд, у выніку чаго ў афіцыйным рэйтынгу гэтыя медалі былі залічаныя розным камандам. Дыянісій Касдагліс, спартсмен грэчаскага паходжання, які жыў у Александрыі, Егіпет, лічыўся прадстаўніком Грэцыі падчас спаборніцтваў па тэнісе ў адзіночным разрадзе, аднак Касдагліс і яго партнёр, грэчаскі спартсмен Дымітрый Петракокінас, у парных спаборніцтвах па тэнісе лічыліся змешанай камандай.

Падчас першай Алімпіяды пераможцы атрымлівалі срэбны медаль і аліўкавую галіну, а спартсмены, якія займалі другія месцы — медны медаль і лаўровую галіну. Заднім лікам МАК прызначыў залатыя, срэбныя і бронзавыя медалі для трох лепшых спартсменаў згодна з больш познімі традыцыямі. Тры нічыйныя вынікі паміж спартсменамі прывялі да павялічэння колькасці медалёў краін-удзельніц: нічыі паміж Фрэнсісам Лэйнам з ЗША і Алаізам Сокалам з Венгрыі за трэцяе месца ў бегу на 100 метраў, паміж Евангеласам Дамаскасам і Іаанісам Тэадаропуласам з Грэцыі ў скачках з шастом і паміж Канстантынасам Паспатысам з Грэцыі і Мамчылам Тапавіцам з Венгрыі ў адзіночным тэнісе. Акрамя таго, бронзавыя медалі не былі прызначаныя ў шэрагу спаборніцтваў, дзе наогул не было разыграна трэцяе месца.

Медальны залік
--------------

Джэймс Коналі з ЗША перамог у спаборніцтвах па трайным скачку на Летніх Алімпійскіх гульнях 1896.
Ніжэй прадстаўлена поўная табліца медальнага заліку Летніх Алімпійскіх гульняў 1896 года на аснове медальнага заліку Міжнароднага Алімпійскага камітэта (МАК)[a]. Удзельнікі гэтага рэйтынгу адсартаваныя паводле колькасці залатых медалёў, заробленых камандамі. Пасля гэтага (у выпадку роўнасці) улічваецца колькасць срэбных медалёў, а пасля колькасць бронзавых медалёў. Калі вынікі краін аднолькавыя па ўсіх крытэрыях, яны маюць роўны рэйтынг і пералічваюцца ў алфавітным парадку. Гэтая інфармацыя прадастаўляецца МАК, аднак МАК не прызнае і не пацвярджае ніякіх рэйтынгавых сістэм.

*Каб адсартаваць гэтую табліцу паводле краін, агульнага медальнага заліку, або іншага крытэрыю, націсніце на значок  побач з назвай слупка.*

|  |
| --- |
| Прымаючая каманда (Грэцыя) |


|  |  |  |  |  |  |
| --- | --- | --- | --- | --- | --- |
| Месца | Краіна | Золата | Срэбра | Бронза | Усяго |
| 1 | Сцяг ЗША ЗША | 11 | 7 | 2 | 20 |
| 2 | Сцяг Грэцыі Грэцыя | 10 | 17 | 19 | 46 |
| 3 | Сцяг Германіі (1871-1918, 1933-1935) Германія | 6 | 5 | 2 | 13 |
| 4 | Сцяг Францыі Францыя | 5 | 4 | 2 | 11 |
| 5 | Сцяг Вялікабрытаніі Вялікабрытанія | 2 | 3 | 2 | 7 |
| 6 |  Венгрыя | 2 | 1 | 3 | 6 |
| 7 |  Аўстрыя | 2 | 1 | 2 | 5 |
| 8 | Сцяг Вялікабрытаніі Аўстралія | 2 | 0 | 0 | 2 |
| 9 | Сцяг Даніі Данія | 1 | 2 | 3 | 6 |
| 10 | Сцяг Швейцарыі Швейцарыя | 1 | 2 | 0 | 3 |
| 11 |  Змешаная каманда | 1 | 1 | 1 | 3 |
| Увогуле (11 каманд) | 43 | 43 | 36 | 122 |

Класіфікацыя краін паводле дысцыплін
------------------------------------

###  Гімнастыка

Тройка нямецкіх гімнастаў – Карл Шуман, Альфрэд Флатаў і Герман Вайнгертнер. На траіх атрымалі 10 алімпійскіх медалёў.
Асноўны артыкул: **Гімнастыка на летніх Алімпійскіх гульнях 1896**
Спаборніцтвы па гімнастыцы праходзілі з 9 па 11 красавіка. У васьмі спаборніцтвах удзельнічаў 71 спартсмен з 8 ці 9 краін.

Большасць медалёў у гімнастыцы атрымалі спартсмены з Германскай імперыі (10 медалёў), а індывідуальна найбольшую колькасць узнагарод атрымаў Герман Вайнгертнер (6). У агульнай колькасці тры каманды атрымалі медалі ў спаборніцтвах па гімнастыцы: Германская імперыя, Грэцыя і Швейцарыя.

У спаборнітцтвах па практыкаваннях на ашэстку, паралельных брусах і кані былі разыграны толькі залатыя і срэбныя медалі. Вынікі іншых удзельнікаў невядомыя. У камандным спаборніцтве па практыкаваннях на брусах удзельнічала толькі адна краіна — Германская імперыя, якая і заваявала залаты медаль.


|  |  |  |  |  |  |
| --- | --- | --- | --- | --- | --- |
| Месца | Краіна | Золата | Срэбра | Бронза | Усяго |
| 1 | Сцяг Германіі (1871-1918, 1933-1935) Германія | 5 | 3 | 2 | 10 |
| 2 | Сцяг Грэцыі Грэцыя | 2 | 2 | 2 | 6 |
| 3 | Сцяг Швейцарыі Швейцарыя | 1 | 2 | 0 | 3 |
| Увогуле | 8 | 7 | 4 | 19 |

###  Веласпорт

Французскія гоншчыкі Пол Масон і Леон Фламан. На дваіх атрымалі 6 алімпійскіх медалёў.
Асноўны артыкул: **Веласпорт на летніх Алімпійскіх гульнях 1896**
Спаборнітвы па веласпорце пачаліся 8 красавіка і скончыліся 13 красавіка. 19 спартсменаў з 5 краін змагаліся за медалі ў шасці дысцыплінах.

Найбольшую колькасць медалёў выйгралі спартсмены з Францыі (6 медалёў), а індывідуальна лідарамі па колькасці перамог сталі Адольф Шмаль і Пол Масон (па 3 медалі).

У гонцы на 100 км да фінішу даехалі толькі Леон Фламан і Георгіяс Калетыс, а ў 12-гадзіннай гонцы да канца таксама даехалі толькі двое спартсменаў — Адольф Шмаль і Фрэнк Кіпінг.


|  |  |  |  |  |  |
| --- | --- | --- | --- | --- | --- |
| Месца | Краіна | Золата | Срэбра | Бронза | Усяго |
| 1 | Сцяг Францыі Францыя | 4 | 1 | 1 | 6 |
| 2 | Сцяг Грэцыі Грэцыя | 1 | 3 | 0 | 4 |
| 3 |  Аўстрыя | 1 | 0 | 2 | 3 |
| 4 | Сцяг Вялікабрытаніі Вялікабрытанія | 0 | 1 | 1 | 2 |
| 5 | Сцяг Германіі (1871-1918, 1933-1935) Германія | 0 | 1 | 0 | 1 |
| Увогуле | 6 | 6 | 4 | 16 |

###  Лёгкая атлетыка

Амерыканскія алімпійцы Фрэнсіс Лэйн, Герберт Джэймісан, Роберт Гарэт і Альберт Тайлер.
Асноўны артыкул: **Лёгкая атлетыка на летніх Алімпійскіх гульнях 1896**
Спаборніцтвы па лёгкай атлетыцы пачаліся 6 красавіка і скончыліся 10 красавіка. 63 спартсмены з 9 краін змагаліся за медалі ў дванаццаці дысцыплінах.

Лідарамі па колькасці медалёў ў лёгкай атлетыцы сталі спартсмены з Злучаных Штатаў (17 медалёў), апярэдзіўшы лёгкаатлетаў з Аўстраліі і Грэцыі. Найбольшую колькасць медалёў у індывідуальных дысцыплінах атрымаў Роберт Гарэт з ЗША (4 медаля).

У спаборніцтвах па скачках у вышыню два спартсмены, Джэймс Коналі і Роберт Гарэт, былі ўзнагароджаны срэбнымі медалямі, а бронзавая не была разыграна. У фінале бегу на 110 метраў з бар'ерамі двое з чатырох зарэгістраваных удзельнікаў зняліся: Франц Рэйшэль быў памочнікам Альбена Лермузьё ў марафонскім бегу, а Уэлс Хойт рыхтаваўся да спаборніцтваў па скачках з шастом. У выніку Хойт выйграў спаборніцтва па скачках з шастом, скокнуўшы на 10 см вышэй за свайго суайчынніка Альберта Тайлера, а Евангелас Дамаскас і Іааніс Тэадаропулас здабылі бронзавыя медалі. У бегу на 100 метраў таксама былі ўручаны два бронзавыя медалі — Фрэнсісу Лэйну і Алаізу Сокалу, якія прабеглі з аднолькавым вынікам у 12,6 с.


|  |  |  |  |  |  |
| --- | --- | --- | --- | --- | --- |
| Месца | Краіна | Золата | Срэбра | Бронза | Усяго |
| 1 | Сцяг ЗША ЗША | 9 | 6 | 2 | 17 |
| 2 | Сцяг Вялікабрытаніі Аўстралія | 2 | 0 | 0 | 2 |
| 3 | Сцяг Грэцыі Грэцыя | 1 | 3 | 6 | 10 |
| 4 |  Венгрыя | 0 | 1 | 2 | 3 |
| 5 | Сцяг Францыі Францыя | 0 | 1 | 1 | 2 |
| Сцяг Вялікабрытаніі Вялікабрытанія | 0 | 1 | 1 | 2 |
| 7 | Сцяг Германіі (1871-1918, 1933-1935) Германія | 0 | 1 | 0 | 1 |
| Увогуле | 12 | 13 | 12 | 37 |

###  Плаванне

Уладальнік двух залатых медалёў у плаванні Арнольд Гутман.
Асноўны артыкул: **Плаванне на летніх Алімпійскіх гульнях 1896**
Спаборніцтвы па плаванні праходзілі 11 красавіка. 14 спартсменаў з 4 краін змагаліся за медалі.

Большасць медалёў у плаванні выйгралі спартсмены з Грэцыі (7 медалёў), а індывідуальна найбольшую колькасць медалёў атрымалі Арнольд Гутман і Эфстаціас Харафас (па 2 медалі).


|  |  |  |  |  |  |
| --- | --- | --- | --- | --- | --- |
| Месца | Краіна | Золата | Срэбра | Бронза | Усяго |
| 1 |  Венгрыя | 2 | 0 | 0 | 2 |
| 2 | Сцяг Грэцыі Грэцыя | 1 | 3 | 3 | 7 |
| 3 |  Аўстрыя | 1 | 1 | 0 | 2 |
| Увогуле | 4 | 4 | 3 | 11 |

###  Цяжкая атлетыка

Уладальнік залатога і срэбнага медалёў у цяжкай атлетыцы Віга Енсэн.
Асноўны артыкул: **Цяжкая атлетыка на летніх Алімпійскіх гульнях 1896**
Спаборніцтвы па цяжкай атлетыцы праходзілі 7 красавіка. У дзвюх дысцыплінах прымалі ўдзел 7 спартсменаў з 5 краін.

Усе шэсць медалёў у цяжкай атлетыцы выйгралі прадстаўнікі Вялікабрытаніі, Даніі і Грэцыі (па 2 медалі), а індывідуальна лідарамі па колькасці медалёў сталі Ланчэстан Эліят і Віга Енсэн (па 2 медалі).


|  |  |  |  |  |  |
| --- | --- | --- | --- | --- | --- |
| Месца | Краіна | Золата | Срэбра | Бронза | Усяго |
| 1 | Сцяг Вялікабрытаніі Вялікабрытанія | 1 | 1 | 0 | 2 |
| Сцяг Даніі Данія | 1 | 1 | 0 | 2 |
| 3 | Сцяг Грэцыі Грэцыя | 0 | 0 | 2 | 2 |
| Увогуле | 2 | 2 | 2 | 6 |

###  Стральба

Асноўны артыкул: **Стральба на летніх Алімпійскіх гульнях 1896**
Спаборніцтвы па стральбе праходзілі з 8 па 10 красавіка. 38 спартсменаў з 7 краін удзельнічалі ў пяці дысцыплінах.

Большасць медалёў выйгралі прадстаўнікі Грэцыі (9 медалёў), апярэдзіўшы амерыканцаў і датчанаў. Лідарам па колькасці медалёў у індывідуальным заліку стаў Іааніс Франгудыс (3 медалі).


|  |  |  |  |  |  |
| --- | --- | --- | --- | --- | --- |
| Месца | Краіна | Золата | Срэбра | Бронза | Усяго |
| 1 | Сцяг Грэцыі Грэцыя | 3 | 3 | 3 | 9 |
| 2 | Сцяг ЗША ЗША | 2 | 1 | 0 | 3 |
| 3 | Сцяг Даніі Данія | 0 | 1 | 2 | 3 |
| Увогуле | 5 | 5 | 5 | 15 |

###  Фехтаванне

Уладальнік залатога медаля ў фехтаванні Леанідас Піргас.
Асноўны артыкул: **Фехтаванне на летніх Алімпійскіх гульнях 1896**
Спаборнітвы па фехтаванні пачался 7 красавіка і скончыліся 9 красавіка. 15 спартсменаў з чатырох краін спаборнічалі за медалі ў трох спаборніцтвах.

Найбольшую колькасць медалёў заваявалі грэчаскія спартсмены (4 медалі), апярэдзіўшы спартсменаў з Францыі і Даніі.

Спаборніцтва па фехтаванні на рапірах сярод маэстра стала адзіным на Алімпійскіх гульнях, дзе ўдзельнічалі выключна прафесіяналы. У спаборніцтве прынялі ўдзел толькі два спартсмены: Леанідас Піргас перамог Жана Перанэ з лікам 3:1.


|  |  |  |  |  |  |
| --- | --- | --- | --- | --- | --- |
| Месца | Краіна | Золата | Срэбра | Бронза | Усяго |
| 1 | Сцяг Грэцыі Грэцыя | 2 | 1 | 1 | 4 |
| 2 | Сцяг Францыі Францыя | 1 | 2 | 0 | 3 |
| 3 | Сцяг Даніі Данія | 0 | 0 | 1 | 1 |
| Увогуле | 3 | 3 | 2 | 8 |

###  Тэніс

Фінальны матч у адзіночным спаборніцтве па тэнісе.
Асноўны артыкул: **Тэніс на летніх Алімпійскіх гульнях 1896**
Спаборніцтвы па тэнісе пачаліся 8 красавіка і скончыліся 11 красавіка. 13 прадстаўнікоў 6 краін удзельнічалі ў барацьбе за медалі ў дзвюх дысцыплінах.

Найбольшую колькасць медалёў у тэнісе атрымала змешаная каманда (3 медалі), а Джон Пій Баланд выйграў два медалі.

У адзіночным разрадзе абодва спартсмены, якія саступілі ў паўфіналах, былі ўзнагароджаны бронзавымі медалямі.


|  |  |  |  |  |  |
| --- | --- | --- | --- | --- | --- |
| Месца | Краіна | Золата | Срэбра | Бронза | Усяго |
| 1 |  Змешаная каманда | 1 | 1 | 1 | 3 |
| 2 | Сцяг Вялікабрытаніі Вялікабрытанія | 1 | 0 | 0 | 1 |
| 3 | Сцяг Грэцыі Грэцыя | 0 | 1 | 1 | 2 |
| 4 |  Венгрыя | 0 | 0 | 1 | 1 |
| Увогуле | 2 | 2 | 3 | 7 |

###  Барацьба

Пераможца Алімпіяды Карл Шуман перад фінальным боем.
Асноўны артыкул: **Барацьба на летніх Алімпійскіх гульнях 1896**
Спаборніцтвы па барацьбе пачаліся 10 красавіка і працягвалася 2 дні. За медалі змагаліся 5 спартсменаў з 4 краін.

Зборная Грэцыі атрымала два медалі, а алімпійскім чэмпіёнам стаў нямецкі гімнаст Карл Шуман.


|  |  |  |  |  |  |
| --- | --- | --- | --- | --- | --- |
| Месца | Краіна | Золата | Срэбра | Бронза | Усяго |
| 1 | Сцяг Германіі (1871-1918, 1933-1935) Германія | 1 | 0 | 0 | 1 |
| 2 | Сцяг Грэцыі Грэцыя | 0 | 1 | 1 | 2 |
| Увогуле | 1 | 1 | 1 | 3 |

Класіфікацыя паводле кантынентаў
--------------------------------


|  |  |  |  |  |  |
| --- | --- | --- | --- | --- | --- |
| Месца | Краіна | Золата | Срэбра | Бронза | Усяго |
| 1 | Еўропа | 30 | 36 | 34 | 100 |
| 2 | Паўночная Амерыка | 11 | 7 | 2 | 20 |
| 3 | Аўстралія і Акіянія | 2 | 0 | 0 | 2 |

Заўвагі
-------

**a**  Акрамя Міжнароднага алімпійскага камітэта ёсць іншыя крыніцы, якія прапануюць іншыя варыяцыі медальных вынікаў, аднак як кіруючы орган Алімпійскіх гульняў, МАК лічыцца найбольш аўтарытэтнай крыніцай.

Зноскі
------

1. ↑  Athens 1896–Games of the I Olympiad **(нявызн.)**.  International Olympic Committee. Архівавана з першакрыніцы 6 мая 2008. Праверана 3 мая 2015.
2. 1 2 3 4  Athens 1896–Medal Table **(нявызн.)**.  International Olympic Committee. Архівавана з першакрыніцы 8 мая 2008. Праверана 3 мая 2015.
3. ↑  1896 – Summer Olympics I (Athens, Greece) **(нявызн.)**.  TSN. Архівавана з першакрыніцы 18 чэрвеня 2008. Праверана 3 мая 2015.
4. 1 2  De Coubertin, Pierre; Timoleon J. Philemon, N.G. Politis and Charalambos Anninos (1897). *The Olympic Games: BC 776–AD 1896*. Athens: Charles Beck. pp. 232–4.. Retrieved on 3 мая 2015.
5. ↑  Olympic Medal Winners **(нявызн.)**.  International Olympic Committee. Архівавана з першакрыніцы 9 мая 2008. Праверана 3 мая 2015.
6. 1 2  Gymnastics at the 1896 Athina Summer Games (англ.)(недаступная спасылка). Архівавана з першакрыніцы 3 сакавіка 2009. Праверана 5 мая 2015.
7. ↑  *Paweł Wudarski*. Gimnastyka (польск.)(недаступная спасылка) 10-13.  comdat.interia.pl. Архівавана з першакрыніцы 22 сакавіка 2015. Праверана 5 мая 2015.
8. ↑  Gymnastics at the 1896 Athina Summer Games:Men's Horizontal Bar, Teams (англ.)(недаступная спасылка). Архівавана з першакрыніцы 3 сакавіка 2009. Праверана 5 мая 2015.
9. 1 2  Cycling at the 1896 Athina Summer Games (англ.)(недаступная спасылка).  sports-reference. Архівавана з першакрыніцы 6 снежня 2013. Праверана 4 мая 2015.
10. 1 2  Athletics at the 1896 Athina Summer Games (англ.)(недаступная спасылка).  sports-reference. Архівавана з першакрыніцы 3 сакавіка 2009. Праверана 5 мая 2015.
11. ↑  Swimming at the 1896 Athina Summer Games (англ.)(недаступная спасылка).  sports-reference. Архівавана з першакрыніцы 1 верасня 2011. Праверана 6 мая 2015.
12. ↑  Weightlifting at the 1896 Athina Summer Games (англ.)(недаступная спасылка).  sports-reference. Архівавана з першакрыніцы 29 жніўня 2011. Праверана 6 мая 2015.
13. ↑  Shooting at the 1896 Athina Summer Games (англ.)(недаступная спасылка).  sports-reference. Архівавана з першакрыніцы 9 лютага 2011. Праверана 6 мая 2015.
14. 1 2  Fencing at the 1896 Athina Summer Games (англ.)(недаступная спасылка).  sports-reference. Архівавана з першакрыніцы 14 лістапада 2012. Праверана 6 мая 2015.
15. ↑  Tennis at the 1896 Athina Summer Games (англ.)(недаступная спасылка).  sports-reference. Архівавана з першакрыніцы 21 красавіка 2009. Праверана 6 мая 2015.
16. ↑  Tennis at the 1896 Athina Summer Games:Men's Singles (англ.)(недаступная спасылка).  sports-reference. Архівавана з першакрыніцы 18 лютага 2012. Праверана 6 мая 2015.
17. ↑  Wrestling at the 1896 Athina Summer Games (англ.)(недаступная спасылка).  sports-reference. Архівавана з першакрыніцы 14 лістапада 2012. Праверана 6 мая 2015.


| ⛭Медалі паводле краін |
| --- |
| Віды спорту · Медалісты · Медальны залік · Сімвалы · МАКі |
| Летнія гульні | 
≛ 1896 · 1900 · 1904 · 1908 · 1912 · 1920 · 1924 · 1928 · 1932 · 1936 · 1948 · 1952 · 1956 · 1960 · 1964 · 1968 · 1972 · 1976 · 1980 · 1984 · 1988 · 1992 · 1996 · 2000 · 2004 · 2008 · 2012 · 2016  · 2020  |
| Зімовыя гульні | 
1924 · 1928 · 1932 · 1936 · 1948 · 1952 · 1956 · 1960 · 1964 · 1968 · 1972 · 1976 · 1980 · 1984 · 1988 · 1992 · 1994 · 1998 · 2002 · 2006 · 2010 · 2014  · 2018  · 2022  |
| Летнія юнацкія | 
2010 |
| Зімовыя юнацкія | 
2012 |